Ҡоломбәтов Вәлиулла Фәйзулла улы

Ҡоломбәтов Вәлиулла Фәйзулла улы (20 август 1881 йыл — 1964 йыл) — башҡорт импровизатор-шағиры, сәсән.

 Биографияһы 
Вәлиулла Фәйзулла улы Ҡоломбәтов 1881 йылдың 20 авгусындаУправление по делам архивов Республики Башкортостан. Национальный архив Республики Башкортостан. К а л е н д а р ь знаменательных и памятных дат Республики Башкортостан на 2021 год] Өфө губернаһының Стәрлетамаҡ өйәҙе Яҡтыкүл ауылында (хәҙер Башҡортостан Республикаһының Ғафури районы) тыуған.

Ҡыйышҡы ауылындағы, «Рәсүлиә», «Ғәлиә» мәҙрәсәләрендә белем алған.

Яҡтыкүл ауылында мөғәллимлек иткән.

1920 йылдарҙа Башҡортостан АССР-ы Табын кантоны халыҡ мәғарифы бүлеге етәксеһе була.

 Ижади эшмәкәрлеге 
Вәлиулла Ҡоломбәтов «Иптәшкә», «Үткер балта», «Ялҡау Мотой менән тараҡандар» шиғырҙары, шулай уҡ йырҙар авторы. Сәсәндең әҫәрҙәре коллективлаштырыуға, Бөйөк Ватан һуғышына, әҙәп һәм социаль мөнәсәбәттәргә бағышланғана. Балалар өсөн әкиәттәр һәм Мәжит Ғафури тураһында иҫтәлектәр яҙа.

Вәлиулла Фәйзулла улы башҡорт фольклоры һәм этнографияһы буйынса материалдар йыя, шул иҫәптән Салауат Юлаев тураһында риүәйәттәр — «Салауаттың ҡатынына йыры», «Боғрахан (Карахан)», уның «Бүгәсәүгә ҡушылып, кушма ирбатырға булып…» ҡобайыры, Аҡмулла шиғырҙарын һәм башҡалар.

Сәсәндең ҡайһы бер әҫәрҙәре һәм ул яҙып алған риүәйәттәре «Башҡорт халыҡ ижады» йыйынтығына индерелде. Уның әҫәрҙәренең байтаҡ өлөшө юғалған. Вәлиулла Ҡоломбәтовтың ҡулъяҙмалары РФА Өфө фәнни үҙәгенең Фәнни архивында һаҡлана.

1964 йылда вафат булған, Ғафури районының Яҡтыкүл ауылында ерләнгән.

Тыуған ауылында барельеф ҡуйылған (2016)index.php/component/content/article/8-statya/8382-olomb-tov-v-liulla-f-jzulla-uly.

 Баҫмалары 
  Башҡорт халыҡ ижады. Әкиәттәр, риүәйәттәр, хәтирәләр, сәсәндәр ижады: совет осоро. 2-се китап. Өфө, 1982.

 Иҫкәрмәләр 

 Һылтанмалар 

 Әхмәтйәнов К. А. Сәсән. // Башкортостан: краткая энциклопедия. — Өфө, 1996. — 555 бит.
Категория:Башҡорт яҙыусылары
Категория:Башҡорт шағирҙары
Категория:Ғәлиә мәҙрәсәһе шәкерттәре
Категория:Рәсүлиә мәҙрәсәһе шәкерттәре
Категория:Башҡорт фольклорсылары
Категория:Алфавит буйынса шәхестәр
Категория:Алфавит буйынса яҙыусылар
Категория:Алфавит буйынса шағирҙар
Категория:1881 йылда тыуғандар
Категория:Ғафури районында тыуғандар
Категория:Өфө губернаһында тыуғандар
Категория:1964 йылда вафат булғандар
Категория:Башҡорт сәсәндәре
Категория:Ғафури районында вафат булғандар